নিজস্ব প্রতিবেদন: পূর্বসূরীর সঙ্গে দেখা হল বর্তমানের। হাসিমুখে একে অপরকে জড়িয়ে ধরলেন মদন মিত্র ও শুভেন্দু অধিকারী। একসময়ের সহকর্মীও তাঁরা। নবীন ও প্রবীণের মিলনদৃশ্যের সাক্ষী বাইপাসের ধারে তৃণমূল ভবন।  ২০১১ সালে তৃণমূল ক্ষমতায় আসার পর পরিবহণমন্ত্রকের দায়িত্ব পান মদন মিত্র। তখন লোকসভার সাংসদ ছিলেন শুভেন্দু অধিকারী। সারদাকাণ্ডে জেলে যাওয়ার পরও খাতায়-কলমে পরিবহণমন্ত্রী ছিলেন মদনই। যদিও দায়িত্ব সামলেছিলেন অরূপ বিশ্বাস। তবে প্রভাবশালী তকমা সরাতে পরিবহণমন্ত্রীর পদ ছাড়েন মদন মিত্র। তৃণমূল সরকারের দ্বিতীয় ইনিংসে পরিবহণমন্ত্রী হন শুভেন্দু অধিকারী। এদিন, তৃণমূল ভবনেই শুভেন্দুর সঙ্গে মদন মিত্রের দেখা হয়। দুজনের হাসিমুখে কোলাকুলি করেন। প্রাক্তনকে বর্তমানকে বলেন, 'ভায়া তোমার একটাও লোক ছাঁটাই করিনি কিন্তু। আমি সবাইকে নিজের লোক করে নিতে চাই। শুনেই গদগদ হয়ে ওঠেন মদন মিত্র।'